கேள்வி: கடற்படை விமான அருங்காட்சியகம் (இந்தியா) - உட்புற காட்சிக்கூடம் பற்றி நீங்கள் என்ன அறிந்துள்ளீர்கள்?
பதில்: உட்புறக் காட்சிக்கூடத்தில் பார்வையாளர்கள் இந்திய விமான மற்றும் கடற்படை படைகள் பங்கேற்ற இந்திய படைத்துறையின் வரலாறு பற்றி அறிந்து கொள்ளலாம். இக்காட்சிக்கூடத்தில் குறிப்பிட்ட தலைப்புகளுக்குத் தக்கபடி சிறப்பு அறைகள் பிரிக்கப்பட்டு அமைக்கப்பட்டுள்ளன. அவற்றில் சில நீர்மூழ்கிக் கப்பல்கள் மற்றும் கப்பல்களில் இணைக்கப்பட்டுள்ள இராணுவ ஆயுதங்களைக் காட்டுவனவாகும். பல ஆண்டுகளாக இந்திய வான் மற்றும் கடற்படைப் படைகளின் உறுப்பினர்கள் அணிந்திருந்த சீருடைகளின் முன்னேற்றத்தைக் காட்டும் உடைகளும் இங்கு காட்சியில் உள்ளன. 1959 ஆம் ஆண்டு முதல் கடற்படை விமான வரலாற்றில் பல முக்கியமான காலங்களைக் காட்டும் பல அரிய மற்றும் விண்டேஜ் புகைப்படங்கள் மற்றும் ஆவணங்கள் இங்கு காட்சிக்கு வைக்கப்பட்டுள்ளன. ஒரு காட்சிக்கூடத்தில் ஐ.என்.எஸ் விக்ராந்த் மற்றும் ஐஎன்எஸ் விராட் ஆகியவற்றின் மாதிரிகள் உள்ளன . மற்றொரு கூடத்தில் இந்தியக் கடற்படை பயன்படுத்தும் பலவிதமான வெடிகுண்டு, நீர்மூழ்கிக் குண்டு, சென்சார்கள் மற்றும் பீரங்கி உள்ளிட்டவை காட்சிப்படுத்தப்பட்டுள்ளன. .